cyanic-selkie/wikianc huggingface dataset:
आश्रम
आश्रमव्यवस्था का जहाँ शारीरिक और सामाजिक आधार है, वहाँ उसका आध्यात्मिक अथवा दार्शनिक आधार भी है। भारतीय मनीषियों ने मानव जीवन को केवल प्रवाह न मानकर उसको सोद्देश्य माना था और उसका ध्येय तथा गंतव्य निश्चित किया था। जीवन को सार्थक बनाने के लिए उन्होंने चार पुरुषार्थों-धर्म, अर्थ, काम तथा मोक्ष-की कल्पना की थी। प्रथम तीन पुरुषार्थ साधनरूप से तथा अंतिम साध्यरूप से व्यवस्थित था। मोक्ष परम पुरुषार्थ, अर्थात्‌ जीवन का अंतिम लक्ष्य था, किंतु वह अकस्मात्‌ अथवा कल्पनामात्र से नहीं प्राप्त हो सकता है। उसके लिए साधना द्वारा क्रमश: जीवन का विकास और परिपक्वता आवश्यक है। इसी उद्देश्य की पूर्ति के लिए भारतीय समाजशास्त्रियों ने आश्रम संस्था की व्यवस्था की। आश्रम वास्तव में जीव का शिक्षणालय अथवा विद्यालय है। ब्रह्मचर्य आश्रम में धर्म का एकांत पालन होता है। ब्रह्मचारी पुष्टशरीर, बलिष्ठबुद्धि, शांतमन, शील, श्रद्धा और विनय के साथ युगों से उपार्जित ज्ञान, शास्त्र, विद्या तथा अनुभव को प्राप्त करता है। सुविनीत और पवित्रात्मा ही मोक्षमार्ग का पथिक्‌ हो सकता है। गार्हस्थ्य में धर्म पूर्वक अर्थ का उपार्जन तथा काम का सेवन होता है। संसार में अर्थ तथा काम के अर्जन और उपभोग के अनुभव के पश्चात्‌ ही त्याग और संन्यास की भूमिका प्रस्तुत होती है। संयमपूर्वक ग्रहण के बिना त्याग का प्रश्न उठता ही नहीं। वानप्रस्थ तैयार होती है। संन्यास के सभी बंधनों का त्याग कर पूर्णत: मोक्षधर्म का पालन होता है। इस प्रकार आश्रम संस्था में जीवन का पूर्ण उदार, किंतु संयमित नियोजन था।
शास्त्रों में आश्रम के संबंध में कई दृष्टिकोण पाए जाते हैं जिनको तीन वर्गो में विभक्त किया जा सकता है। (१) समुच्चय, (२) विकल्प और बाध। समुच्चय का अर्थ है सभी आश्रमों का समुचित समाहार, अर्थात्‌ चारों आश्रमों का क्रमश: और समुचित पालन होना चाहिए। इसके अनुसार गृहस्थाश्रम में अर्थ और काम संबंधी नियमों का पालन उतना ही आवश्यक है जितना ब्रह्मचर्य, वानप्रस्थ एवं संन्यास में धर्म और मोक्षसंबंधी धर्मो का पालन। इस सिद्धांत के सबसे बड़े प्रवर्तक और समर्थक मनु (अ.४ तथा६) हैं। दूसरे सिद्धांत विकल्प का अर्थ यह है कि ब्रह्मचर्य आश्रम के पश्चात्‌ व्यक्ति को यह विकल्प करने की स्वतंत्रता है कि वह गार्हस्थ्य आश्रम में प्रवेश करे अथवा सीधे संन्यास ग्रहण करे। समावर्तन से संदर्भ में ब्रह्मचारी दो प्रकार के बताए गए हैं। (१) उपकुर्वाण, जो ब्रह्मचर्य समाप्त कर गृहस्थाश्रम में प्रवेश करना चाहता था और (२) नैष्ठिक, जो आजीवन गुरुकुल में रहकर ब्रह्मचर्य का पालन करना चाहता था। इसी प्रकार स्त्रियों में ब्रह्मचर्य के पश्चात सद्योद्वाहा (तुरंत विवाहयोग्य) और ब्रह्मवादिनी (आजीवन ब्रह्मोपासना में लीन) होती थीं। यह सिद्धांत जाबालोपनिषद् तथा कई धर्मसूत्रों (वसिष्ठ तथा आपस्तंब) और कतिपय स्मृतियों (याज्ञ., लघु, हारीत) में प्रतिपादित किया गया है। बाध का अर्थ है सभी आश्रमों के स्वतंत्र अस्तित्व अथवा क्रम को न मानना अथवा आश्रम संस्था को ही न स्वीकार करना। गौतम तथा बौधायनधर्मसूत्रों में यह कहा गया है कि वास्तव में एक ही आश्रम गार्हस्थ्य है। ब्रहाचर्य उसकी भूमिका है:श्वानप्रस्थ और संन्यास महत्त्व में गौण (और प्राय: वैकल्पिक) हैं। मनु ने भी सबसे अधिक महत्त्व गार्हस्थ्य का ही स्वीकार किया गया है, जो सभी कर्मो और आश्रमों का उद्गम है। इस मत के समर्थक अपने पक्ष में शतपथ ब्राह्मण का वाक्य (एतद्वै जरामर्थसत्रं यदग्निहोत्रम = जीवनपर्यत अग्निहोत्र आदि यज्ञ करना चहिए। शत. १२, ४, १, १), ईशोपनिषद् का वाक्य (कुर्वत्रेवेहि कर्माणि जिजीविषेच्छंत समा:।-ईश-२) आदि उद्धृत करते हैं। गीता का कर्मयोग भी कर्म का संन्यास नहीं अपितु कर्म में संन्यास को ही श्रेष्ठ समझता है। आश्रम संस्था को सबसे बड़ी बाधा परंपराविरोधी बौद्ध एवं जैन मतों से हुई जो आश्रमव्यवस्था के समुच्चय और संतुलन को ही नहीं मानते और जीवन का अनुभव प्राप्त किए बिना अपरिपक्व संन्यास या यतिधर्त को अत्यधिक प्रश्रय देते हैं। मनु. (६, ३५) पर भाष्य करते हुए सर्वज्ञनारायण ने उपर्युक्त तीनों मतों में समन्वय करने की चेष्टा की है। सामान्यत: तो उनको समुच्चय का सिद्धांत मान्य है। विकल्प में वे अधिकारभेद मानते हैं। उनके विचार में बाध का सिद्धांत उन व्यक्तियों के लिए ही है जो अपने पूर्वसंस्कारों के कारण सांसारिक कर्मों में आजीवन आसक्त रहते हैं और जिनमें विवेक और वैराग्य का यथासमय उदय नहीं होता।
सुसंघटित आश्रम संस्था भारतवर्ष की अपनी विशेषता है। किंतु इसका एक बहुत बड़ा सार्वभौम और शास्त्रीय महत्त्व है। यद्यपि ऐतिहासिक कारणों से इसके आदर्श और व्यवहार में अंतर रहा है, जो मानव स्वभाव को देखते हुए स्वाभाविक है, तथापि इसकी कल्पना और आंशिक व्यवहार अपने आप में गुरुत्व रखते हैं। इस विषय पर डॉयसन (एनसाइक्लोपीडिया ऑव रेलिजन ऐंड एथिक्स-'आश्रम' शब्द) का निम्नांकित मत उल्लेखनीय है: मनु तथा अन्य धर्मशास्त्रों में प्रतिपादित आश्रम की प्रस्थापना से व्यवहार का कितना मेल था, यह कहना कठिन है; किंतु यह स्वीकार करने में हम स्वतंत्र हैं कि हमारे विचार में संसार के मानव इतिहास में अन्यत्र कोई ऐसा (तत्व या संस्था) नहीं है जो इस सिद्धांत की गरिमा की तुलना कर सके।.
बिनाका गीत माला
बिनाका गीतमाला भारतीय फिल्मी संगीत का सबसे पहला काउंट डाउन (count down) कार्यक्रम था रेडियो पर| 1950 और 1960 के दशक फिल्म, फिल्म संगीत और रेडियो के दशक थे| फिल्म और रेडियो के अलावा कोई और विशेष साधन नहीं था उन दिनों मनोरंजन का| लोकप्रिय फिल्मी गीतों पर आधारित एक कार्यक्रम प्रसारित होता था उन दिनों रेडियो सीलोन से - बिनाका गीतमाला| फिल्मी गीतों से सम्बंधित सबसे लोकप्रिय कार्यक्रम था ये उस समय का| हर बुधवार को रात 8 बजे से 9 बजे तक बिनाका गीतमाला सुनने के लिये लोग रेडियो से चिपक जाया करते थे| मेलोडियस धुनों और मधुर कंठस्वरों का संगम श्रोताओं को पूरे एक घंटे तक भाव विभोर बनाये रखता था।
बिनाका गीतमाला का आरम्भ 3 दिसम्बर 1952 को हुआ था।।
बिनाका गीतमाला का पहला कार्यक्रम सन् 1952 के अंतिम सप्ताह में प्रसारित हुआ था। महल, नागिन, उड़न खटोला जैसे फिल्मों, जिनकी आत्माओं में केवल मधुर संगीत बसता था, का जमाना था वो| मधुर गीतों के साथ उद्घोषक अमीन सयानी के विशेष अंदाज ने मोह लिया श्रोताओं को और अपने पहले ही प्रसारण से बिनाका गीतमाला सर्वाधिक लोकप्रिय कार्यक्रम बन गया रेडियो का| सन् 1952-53 तक केवल 7 गाने प्रसारित किये जाते थे इस कार्यक्रम में और गीतों को लोकप्रियता का दर्जा भी नहीं दिया जाता था। सन् 1954 से बिनाका गीतमाला काउंट डाउन (count down) कार्यक्रम बन गया और गानों को रेटिंग दिया जाने लगा| उस सन् के पहले कार्यक्रम में तलत महमूद का गाया गीत ‘जायें तो जायें कहाँ…..’ शीर्ष गीत (topper) था।
लोकप्रियता आधार
लोकप्रियता ही मुख्य आधार होता था गानों के रेटिंग का| गीतों के रेकॉर्ड के बिक्री के आंकड़े (sales figure) एकत्रित किये जाते थे लोकप्रियता के निर्धारण के लिये और श्रोताओं के मत (vote) भी लिये जाते थे| परंतु बाद में यह पता चलने पर कि कई गानों के लिये श्रोतागण फर्जी नामों के अनेक मतपत्र भेज देते हैं, व्होटिंग की पद्धति को समाप्त कर दिया गया|
पुनर्नामकरण
बिनाका गीतमाला के नाम को दो बार बदला गया, पहले सिबाका गीतमाला और बाद में कोलगेट गीतमाला के रूप में| बाद में सिबाका गीतमाला का प्रसारण रेडियो विविध भारती से भी किया जाने लगा पर विविध भारती में इसका नाम सिबाका संगीतमाला हुआ करता था। कोई भी गाना 25 बार बजने के बाद रिटायर कर दिया जाता था, गाना बजने के पायदानो की संख्या को जोड़ कर उसकी रेटिंग वार्षिक आधार पर तय की जाती थी तथा दिसंबर के आखिरी बुधवार को बिनाका गीतमाला सरताज गीत बजता था।
प्रेरणा
इस कार्यक्रम के शुरू होने के वर्ष 39 बाद टेलीविजन पर फिल्मी गीतों के काउंट डाउन (count down) कार्यक्रम सुपरहिट मुकाबला शुरू हो जाने के कारण इसका लोगों में प्रभाव कम होने लगा और कार्यक्रम के 42वें वर्ष में इस कार्यक्रम को बंद कर दिया गया|
देखें
विविध भारती
एल्फ़्रेड हिचकॉक
सर एल्फ़्रेड हिचकॉक (अगस्त १३, १८९९ - अप्रैल २९, १९८०) हॉलीवुड के जानेमाने निर्देशक और फिल्म निर्माता थे जिन्होंने रोमांचक फिल्मों में बहुत से नए प्रयोग किये। इन्होंने ब्रिटिश फिल्मों में अपना कैरियर स्थापित करके हॉलीवुड में प्रवेश किया और मूक फिल्मों से लेकर रंगीन फिल्मों तक करीब ५० फिल्मों का निर्देशन किया। अपने जीवनकाल में ये विश्व के सबसे जानेमाने निर्देशक थे और इनकी फिल्में आज भी बहुत लोकप्रिय हैं।
रोमांच और गति के प्रयोग में ये प्रवीण थे। इनकी फिल्में भय और भ्रम पर बहुत कुछ आधारित होती थीं। इनमें व्यंग्य और चातुर्य का भी भरपूर प्रयोग होता था। इनके पात्र अपने आप को ऐसी स्थितियों में पाते थे जिनपर उनका कोई बस नहीं होता था।
हिचकॉक का जन्म लंदन में लेटनस्टोन में हुआ था। इन्होंने फिल्म निर्देशन की शुरुआत १९२२ में ब्रिटेन में की, लेकिन १९३९ के बाद से ये संयुक्त राज्य अमरीका में ही काम करते रहे। हिचकॉक और इनका परिवार एक पहाड़ की चोटी पर स्थापित कार्नवाल रैन्च या "हार्ट-ऑ-द-माउन्टेन" (पर्वत-हृदय) में रहते थे। हिचकॉक का देहान्त १९८० में गुर्दों की विफलता के कारण हुआ।
रेबेका इनकी इकलौती फिल्म थी जिसे अकादमी पुरस्कार मिला, हालांकि इनकी सर्वप्रसिद्ध फिल्म थी सायको। इन्हें सर्वश्रेष्ठ निर्देशक का अकादमी पुरस्कार कभी नहीं मिला। १९६७ में इन्हें जीवनकार्य संपादन के लिए इरविन जी थालबर्ग स्मारक पुरस्कार से सम्मानित किया गया।
एक्सडी पिक्चर कार्ड
एक्सडी पिक्चर कार्ड  (लघु:  xD ) एक प्रकार का मेमोरी कार्ड होता है। इसका आकार २० × २५ × १.७ mm होता है व DRM कोई नहीं है।
कस्बा डहरा
कस्बा डहरा (Kasba Dahra) भारत के राजस्थान राज्य के अलवर ज़िले में स्थित एक गाँव है।
कोकराझार लोक सभा निर्वाचन क्षेत्र
कोकराझार लोक सभा निर्वाचन क्षेत्र भारत के असम राज्य का एक लोक सभा निर्वाचन क्षेत्र है।
जितेन्द्र मुखिया
जितेन्द्र मुखिया  (पुरा नाम :जितेन्द्र कुमार मुखिया) (जन्म:२२ नवम्बर १९९२) नेपाली क्रिकेट खिलाड़ी हैं। वह दाएँ हाथ बल्लेबाज तथा दाएँ हाथ मध्यम-तिब्र गति के गेंदबाज हैं। जितेन्द्र सन् २००४ से नेपाली राष्ट्रीय क्रिकेट टीमके नियमित सदस्य हैं।
नागार्जुन, द्वाराहाट तहसील
नागार्जुन, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
निस्तौली गाँव, तिरवा (कन्नौज)
निस्तौली तिरवा, कन्नौज, उत्तर प्रदेश स्थित एक गाँव है।
सेनू, कर्णप्रयाग तहसील
सेनू, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
लेसिबा नोगेपे
लेसिबा नोगेपे (जन्म 14 अप्रैल 1993) एक दक्षिण अफ्रीकी क्रिकेटर है। उन्हें 2015 के टी 20 कप के लिए पश्चिमी प्रांत की क्रिकेट टीम टीम में शामिल किया गया था। अगस्त 2017 में, उन्हें टी 20 ग्लोबल लीग के पहले सीज़न के लिए नेल्सन मंडेला बे स्टार्स के दस्ते में नामित किया गया था। हालांकि, अक्टूबर 2017 में, क्रिकेट दक्षिण अफ्रीका ने शुरू में टूर्नामेंट को नवंबर 2018 तक के लिए टाल दिया, इसके तुरंत बाद रद्द कर दिया गया।
सितंबर 2018 में, उन्हें पूर्वी प्रांत के दस्ते में 2018 अफ्रीका टी 20 कप के लिए नामित किया गया था।
२०२३
२०२२ में शुरू हुआ यूक्रेन पर रूसी आक्रमण और कब्ज़ा नए साल तक जारी रहा। फरवरी में, तुर्की और सीरिया में शक्तिशाली भूकंपों की एक श्रृंखला में कम से कम ५७,००० लोग मारे गए; यह घटना २१वीं सदी का पांचवां सबसे घातक भूकंप था।
जैतपुर
जैतपुर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
इंछापुरी
इंछापुरी (Inchhapuri) भारत के हरियाणा राज्य के गुरुग्राम ज़िले में स्थित एक गाँव है। यहाँ एक रेलस्टेशन है और यहाँ का महादेव मंदिर प्रसिद्ध है।
पीटर अहो
पीटर अहो (जन्म 2 मार्च 2003) एक नाइजीरियाई क्रिकेटर हैं। मार्च 2019 में, वह नाइजीरिया की राष्ट्रीय अंडर-19 क्रिकेट टीम का हिस्सा थे जिसने 2020 अंडर-19 क्रिकेट विश्व कप के लिए क्वालीफाई किया। यह पहली बार था जब नाइजीरिया ने क्रिकेट विश्व कप टूर्नामेंट के लिए क्वालीफाई किया था।
सितंबर 2021 में, अहो को 2021–22 युगांडा टी20आई त्रिकोणी सीरीज टूर्नामेंट के लिए नाइजीरिया के ट्वेंटी 20 अंतर्राष्ट्रीय (टी20आई) टीम में नामित किया गया था। उन्होंने 11 सितंबर 2021 को केन्या के खिलाफ नाइजीरिया के लिए अपना टी20आई डेब्यू किया। अगले महीने, उन्हें सिएरा लियोन के खिलाफ घरेलू श्रृंखला के लिए नाइजीरिया के टी20आई टीम में भी नामित किया गया था। श्रृंखला के पांचवें मैच में, अहो ने पांच रन देकर छह विकेट लिए और एक टी20आई मैच में अब तक का सर्वश्रेष्ठ गेंदबाजी आंकड़ा दर्ज किया। वह नाइजीरिया के लिए एक टी20आई मैच में पांच विकेट लेने और हैट्रिक लेने वाले पहले गेंदबाज भी बने।
अक्टूबर 2021 में, उन्हें रवांडा में 2021 आईसीसी पुरुष टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए नाइजीरिया की टीम में नामित किया गया था।
मैजिकगेट
मैजिकगेट एक एकाधिकार-सुरक्षा तकनीक है। इसको सोनी कंपनी ने १९९९ में सिक्योर डिजिटल म्यूज़िक इनिशियेटिव(SDMI) रूप में तैयार व लॉन्च किया था। यह युक्ति पर भंडार किये गए डाटा को एन्क्रिप्ट करता है, व भंडारण युक्ति व रीडर युक्ति, दोनों में मैजिकगेट चिप का प्रयोग कर उपयोक्ता को संचिकाओं के नकल किये जाने पर नियंत्रण देता है।
अग्नि (1988 फ़िल्म)
अग्नि 1988 में बनी हिन्दी भाषा की फ़िल्म है।
घाटाल
घाटाल (Ghatal) भारत के पश्चिम बंगाल राज्य के पश्चिम मेदिनीपुर ज़िले में स्थित एक शहर है। यह घाटाल उपखण्ड का मुख्यालय भी है। यह शिलावती नदी के किनारे बसा हुआ है और एक बाढ़ से प्रभावित होने वाला क्षेत्र है। शिलावती नदी इस नगर को दो भागों में विभक्त करती है। घाटाल, महान विद्वान एवं समाजसुधारक ईश्वरचन्द्र विद्यासागर की जन्मस्थली है।
निंरडा, पिथौरागढ (सदर) तहसील
निंरडा, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
लखीमपुर लोक सभा निर्वाचन क्षेत्र
लखीमपुर लोक सभा निर्वाचन क्षेत्र भारत के असम राज्य का एक लोक सभा निर्वाचन क्षेत्र है।
विधानसभा क्षेत्र
लखीमपुर लोकसभा निर्वाचन क्षेत्र निम्नलिखित विधानसभा क्षेत्रों से बना है:
सेम, कर्णप्रयाग तहसील
सेम, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
नुनारी गाँव, तिरवा (कन्नौज)
नुनारी तिरवा, कन्नौज, उत्तर प्रदेश स्थित एक गाँव है।
छाया गीत
छाया गीत - विविध भारती से प्रसारित होने वाला फ़िल्मी गीतों का एक अनूठा कार्यक्रम। वैसे फ़िल्मी गीत तो विविध भारती पर बजते ही रहते है, जिनमें अधिकतर गीत श्रोता अपनी पसन्द से ही सुनते है पर छाया गीत ही एक ऐसा कार्यक्रम है जिसमें उदघोषक अपनी पसन्द के गीत सुनवाते है और इन गीतों को मेरे अलावा शायद और भी बहुत से ऐसे श्रोता होंगे जो अन्य कार्यक्रमों में बजने वाले गीतों से ज्यादा पसन्द करते है।
श्रोताओं की पसंद
उदघोषक सिर्फ़ अपने पसन्द के गीत ही नहीं सुनवाते बल्कि अपने मन की बात श्रोताओं तक पहुँचाते हैं। उनके भाव उनके विचार सुन्दर साहित्यिक शब्दावली में सज कर गीतों के मोतियों के साथ जब श्रोता तक पहुँचते है तब कौन ऐसा श्रोता होगा जो इसे नापसन्द करें।
स्वरूप
छाया गीत का स्वरूप है ही इतना आकर्षक कि सभी वर्ग के श्रोताओं को लुभाता है, तभी तो यह कार्यक्रम सुनना अच्छा लगता है नहीं तो यह गीत किसी भी कार्यक्रम में सुना जा सकता है पर प्रोफ़ेसर साहब मन चाहे गीत सुनना तो पसन्द नहीं करेंगे ना…
बरसों से सुन रहे है छाया गीत रात में दस से साढे दस बजे तक विविध भारती से। मैनें तो बचपन से सुना। कई नाम गूँजने लगते है - बृजभूषण साहनी, राम सिंह पवार, विजय चौधरी, एम एल गौड़, चन्द्र भारद्वाज, कान्ता गुप्ता, अनुराधा शर्मा, मोना ठाकुर और भी नाम है। एक नाम ऐसा भी है जिनके कार्यक्रम तो बहुत कम हुए पर बहुत ही स्तरीय हुए - डा अचला नागर। कभी-कभार अन्य केन्द्रों के उदघोषकों के भी छायागीत सुनवाए जाते। इसी क्रम में हैदराबाद से अशफ़ां जबीं के कार्यक्रम भी सुने।
उदघोषकों के नाम तो बदलते गए पर कार्यक्रम की प्रस्तुति का स्वरूप नहीं बदला। कभी यादों का सिलसिला तो कभी मौसम का लुत्फ़ तो कभी ज़िन्दगी के अलग-अलग रंग।
पिछली बार रेणु (बंसल) जी ने कम चर्चित कलाकारों पर फ़िल्माए गए गीत सुनवाए जैसे हमराही - कलाकार जमुना, प्रोफ़ेसर - कल्पना पर इस श्रृंखला में मीनाकुमारी का नाम खटकने लगा। ख़ैर… जब हम प्रोफ़ेसर का गीत सुन रहे थे तो हमें याद आए बहुत पहले सुने हुए छाया गीत जिसमें एक बार ऐसे युगल गीत सुनवाए गए थे जिनमें युगल स्वर गायिकाओं के थे और शुरूवात प्रोफ़ेसर के इस गीत से हुई थी - हमरे गाँव कोई आएगा। इसी तरह एक बार केवल ग़ज़लें सुनवाई गई और एक बार शास्त्रीय संगीत का पुट लिए गीत।
बहरहाल किसी विषय पर उदघोषक की भावनाएँ हो या फ़िल्मी गीतों की कोई श्रेणी हो, गीत और प्रस्तुति में अच्छा ही होता है छाया गीत।
सर्बिया और मोण्टेनेग्रो
सर्बिया और मोंटेनीग्रो (अंग्रेज़ी : Serbia and Montenegro; सर्बियाई : Србија и Црна Гора) यूरोप में स्थित एक देश है / था। ये पुराने यूगोस्लाविया क एक हिस्सा हुआ करता था। मई 2006 में हुए एक जनमत संग्रह में मॉटेनीग्रो हिस्से ने एक हल्के बहुमत से इस संघ से आलग देश बनने का फ़ैसला कर लिया। जल्द ही आशा की जाती है कि सर्बिया और मोंटेनीग्रो अलग देश बन जायेंगे।
येसूबाई
महारानी येसूबाई (1719 ए डी), मराठा छत्रपति संभाजी महाराज की पत्नी थीं।
जब रायगढ़ के मराठा किले पर  मुग़लों द्वारा 1689 में कब्जा कर लिया गया था, तब येसूबाई को उनके युवा पुत्र शाहु के साथ कैद कर लिया गया था। हालांकि उनको हर जगह औरंगजेब के साथ लेजाया जाता था पर फिर भी उसने (औरंगजेब) कभी भी उनका ध्यान नहीं रखा। 1707 में औरंगजेब की मृत्यु के बाद, उनका बेटा आजम सम्राट बना और उसने मराठा रैंकों में विभाजन को प्रोत्साहित करने के लिए, शाहु को जारी किया। हालांकि, मुग़लों ने येसूबाई को एक दशक के लिए कैद में रखा था, यह सुनिश्चित करने के लिए कि शाहु अपनी रिहाई पर हस्ताक्षर किए गए संधि की शर्तों पर ध्यान रखे।
आखिर 1719 में, पेशवा बालाजी पेशवा भट ने उन्हें वहाँ से एक व्यापक संधि के साथ छुड़वा लिया जिसे मुग़लों की मान्यता प्राप्त थी और उसमें शाहु को शिवाजी का असली उत्तराधिकारी माना गया था।
खैरथल
खैरथल - तिजारा जिला भारत के राजस्थान राज्य के उत्तर पूर्व में स्थित है इस जिले को राठ ( अहिरवाल  ) व मेवात की संगम स्थली के नाम से भी जाना जाता है  तथा अलवर लोकसभा में आता है तथा इस जिले में 3 विधानसभा सीट हैं ।
इसमें मुख्यतः हिन्दी भाषा की अहीरवाटी और मेवाती बोली के साथ अंग्रेजी भाषा बोली जाती है खैरथल-तिजारा जिले के तीजारा नगर की स्थापना मथुरा के अहीर ( यादव) शाखा के राजा ने तथा खैरथल नगर की स्थापना ब्राह्मण द्वारा की गयी .यह अहीर ( यादव ) बहुल जिला है
खैरथल शहर में राजस्थान की दूसरी सबसे बड़ी सरसों मंडी व जवाहर नवोदय विधालय स्थित है तथा तिजारा नगर में विश्व प्रसिद्ध देहरा जैन मंदिर है
साथ ही इस जिले में हरियाणा सीमा से लगता हुआ राजस्थान का सबसे बड़ा और महत्वपूर्ण इंडस्ट्रियल नगर भिवाड़ी स्थित है जिसकी प्रमुख इंडस्ट्री नोट में इस्तेमाल होने वाली स्याही तथा होंडा मोटरसाइकिल है
सन्दर्भ
ज
हैदराबाद स्टॉक एक्सचेंज
हैदराबाद स्टॉक एक्सचेंज (HSE) 1941 में भारत के हैदराबाद में स्थापित एक स्टॉक एक्सचेंज था। 2007 में सेबी द्वारा एक्सचेंज को भंग कर दिया गया था और जनवरी 2013 से, एचएसई(HSE) को नियमित दलाली करने या कॉर्पोरेट इकाई के रूप में कार्य करने की सशर्त अनुमति दी थी।
इतिहास
एचएसई को पहली बार भारत सरकार ने 29 सितंबर 1958 को मान्यता दी थी क्योंकि उस तारीख से हैदराबाद और सिकंदराबाद के जुड़वां शहर प्रतिभूति विनियमन अधिनियम के अन्तर्गत मान्य हो गये थे। व्यापार गतिविधियों में पर्याप्त वृद्धि, और एक्सचेंज द्वारा प्रदान की गई विपत्ति सेवाओं(yeoman सservices) के लिए, एक्सचेंज को 29 सितंबर 1983 से स्थायी मान्यता दी गई थी।
संचालन
हैदराबाद स्टॉक एक्सचेंज लिमिटेड ने कोटि, हैदराबाद क्षेत्र में एक किराए की इमारत में अपने संचालन की शुरुआत की। यह 1987 में अयंगर प्लाजा, बैंक स्ट्रीट में स्थानान्तरित हो गया। सितंबर 1989 में, भारत के तत्कालीन उपराष्ट्रपति, शंकर दयाल शर्मा ने हैदराबाद के हिमायतनगर में स्टॉक एक्सचेंज की अपनी इमारत का उद्घाटन किया। बाद में, सभी व्यापारिक सदस्यों को एक छत के नीचे लाने के लिए, एक्सचेंज ने 6-3-654 / ए, सोमाजीगुडा, हैदराबाद - 82 पर स्थित एक बड़े परिसर का अधिग्रहण किया जिसमे एक छह मंजिला इमारत और लगभग 486,842 वर्ग फुट (45,229.1 वर्ग मीटर) का एक निर्माण क्षेत्र था(70,857 वर्ग फुट (6,582.8 वर्ग मीटर) के तहखाने सहित)।
स्टॉक एक्सचेंज की मान्यता समाप्ति
भारतीय प्रतिभूति और विनिमय बोर्ड (SEBI) ने 29 अगस्त 2005 को हैदराबाद स्टॉक एक्सचेंज लिमिटेड (कॉर्पोरेशनाइजेशन एंड डेमूत्राइज़ेशन) स्कीम 2005 को अधिसूचित किया था। हैदराबाद स्टॉक एक्सचेंज लिमिटेड अपनी इक्विटी शेयर पूंजी के 51% हिस्से को जनता तक पहुंचाने में विफल रहा है, 28 अगस्त 2007 को या उससे पहले के व्यापारिक अधिकार रखने वाले शेयरधारकों के अलावा। प्रतिभूति संविदा विनियमन अधिनियम, 1956 (SCRA) की धारा 5 (2) के संदर्भ में, एचएसई को दी गई मान्यता 29 अगस्त 2007 से वापस ले ली गई थी। SEBI द्वारा अमान्य होने के बाद, कंपनी का नाम बदलकर “हैदराबाद सिक्योरिटीज एंड एंटरप्राइजेज लिमिटेड” कर दिया गया है।
एक्सचेंज के सदस्यों की संख्या 1943 में 55, 1993 में 117 थी और 31 मार्च 2000 को 869 सूचीबद्ध कंपनियों के साथ बढ़कर 300 हो गई, जिनकी की Rs.19128.85 की पूँजी थी।1999-2000 में व्यापारिक कारोबार बढ़कर रु 1236.51 करोड़ हो गया। एक्सचेंज में एक बहुत ही सुगम निपटान प्रणाली(settlement system)थी।
इन्हें भी देखें
*दक्षिण एशियाई स्टॉक एक्सचेंजों की सूची *राष्ट्रमंडल में स्टॉक एक्सचेंजों की सूची
जैपाल बिगहा
जैपाल बिगहा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
मंगलदोई लोक सभा निर्वाचन क्षेत्र
मंगलदोई लोक सभा निर्वाचन क्षेत्र भारत के असम राज्य का एक लोक सभा निर्वाचन क्षेत्र है।
स्टीव टीकोलो
स्टीव टीकोलो 	कीनिया	के राष्ट्रिय 	क्रिकेट दल का एक 	सदस्य है।
ध्वेती NZA, नैनीताल तहसील
ध्वेती NZA, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
एथेंस का संविधान
एथेंस में सरकार का प्राचीनतम रूप एकतंत्रात्मक था। राजा, 'यूपात्रिद' नामक एक स्थायी परिषद् की सहायता से शासन करता था। एकतंत्र के क्षीण होने पर द्राकोने द्वारा स्थापित सांवैधानिक व्यवस्था के अनुसार राजनीतिक अधिकार उन लोगों को प्राप्त हुए जो सैन्य-साधन-संपन्न थे। ये लोग संपत्ति के आधार पर आर्कनों तथा कोषाध्यक्षों का निर्वाचन करते थे। इनके अतिरिक्त 401 सदस्यों की ऐरोपागस नामक एक परिषद् थी जिसका चुनाव 30 वर्ष से अधिक वय के नागरिक लाटरी द्वारा करते थे। परिषद् प्रशासकों पर अकुंश रखती थी।
समाज के उच्च वर्ग में सत्ता सीमित रहने के कारण जनसाधारण ने इस व्यवस्था का विरोध किया। फलत: सोलन ने नई राजनीतिक व्यवस्था स्थापित की। आबादी को संपत्ति के आधार पर चार वर्गो में विभाजित किया गया जिनमें राजनीतिक पद वितरित हुए। दो जनतांत्रिक संस्थाओं "एकलेजिया" (सभा) तथा "बौले" (परिषद्) की स्थापना की गई। एकलेजिया में सभी वर्गो के नागरिक होते थे। यह आर्कनों का चुनाव, प्रशासकों के व्यवहार का निरीक्षण तथा सामान्य राजनीतिक और न्यायिक अधिकारों का प्रयोग करती थी। प्रत्येक वर्ग से 100 सदस्यों के हिसाब से चुने गए 400 सदस्यों की "बौले" एक्लेजिया की क्रियाओं पर नियंत्रण रखती थी तथा सभा के अधिवेशनों की तिथि और उसक कार्यक्रम निश्चित करने के अतिरिक्त सभा की आज्ञप्तियाँ लागू करने का उत्तरदायित्व लेती थी।
ई. पू. 560 से 510 तक निरंकुश शासन के बाद क्लेइस्थेनीस ने पुन: जनतांत्रिक संविधान लागू किया जिसे पेरिक्लीज़ के सुधारों ने पूर्णता प्रदान की। क्लेइस्थेनीस ने आबादी को 10 वर्गो में बाँटा तथा प्रत्येक से 50 सदस्य लेकर 500 सदस्यों की परिषद् (बौले) की स्थापना की। सदस्यों का निर्वाचन 30 वर्ष से अधिक के नागरिकों में से लाटरी द्वारा होता था। परिषद् के अधिकार निम्नलिखित थे : सैन्य प्रबंध का निरीक्षण करना, वैदेशिक नीति संबंधी कर्तव्य पूरे करना, राजदूतों का स्वागत करना, विदेशी राज्यों से संधि करना, वित्तीय क्षेत्र में व्यय पर नियंत्रण रखना, महाभियोग–यथा षड्यंत्र, देशद्रोह, घूसखोरी–का अधिकार प्रयुक्त करना। सभा (एकलेजिया) के सदस्य 18 वर्ष से ऊपर के सभी नागरिक होते थे। ऐसे विधायी कार्यो के लिए, जिनके वैध होने के लिए सर्वसंमति की आवश्यकता होती थी, 6,000 सदस्यों की संख्या राज्य की प्रतिनिधि संख्या मान ली जाती थी। सभा की बैठकें दो प्रकार की होती थीं–सामान्य और विशिष्ट। दोनों बैठकों का कार्यक्रम सभा के लिए परिषद् तैयार करती थी। सभा राज्य में संप्रभु प्रशासकीय सत्ता थी, परंतु वह सही अर्थ में विधायिनी नहीं थी। संप्रभुता संविधान में निहित थी और संविधान का संरक्षण न्यायालयों के सुपुर्द था। सभा केवल प्रशासकीय आज्ञप्तियाँ जारी कर सकती थी, विधान नहीं। विधायी कार्य सभा और न्यायपालिका के सहयोग से होते थे।
सभा के मुख्य अधिकार निम्नलिखित थे : युद्धघोषणा और शांतिस्थापना तथा राजदूतों की नियुक्ति, विदेशों से व्यावसायिक संबंध स्थापित करने की स्वीकृति देना, सभी वित्तीय विषयों पर अंतिम स्वीकृति देना, राज्यधर्म का नियंत्रण करना, नागरिकता, पारितोषिक और उपाधि प्रदान करना।
न्यायपालिका (हेलीया) में 30 वर्ष से अधिक के सभी नागरिक होते थे। ई.पू. चौथी शताब्दी में न्यायधीश 10 पैनेलों में विभाजित थे जिन्हें दिकास्तरी कहते थे। निजी मुकदमों में मुआवजा वादी को प्राप्त होता था। न्यायालय की फीस जमानत के रूप में जमा होती थी और निर्णय से पूर्व मुकदमा उठा लेने पर वादी को कोई दंड नहीं मिलता था। परंतु सार्वजनिक मुकदमों में, जिसमें फौजदारी के मुकदमें भी संमिलित थे, मुआवजा धन के रूप में होने पर राज्य को मिलता था और दंड के रूप में होने पर राज्य द्वारा दिया जाता था। न्यायालय की कोई फीस नहीं जमा होती थी; निर्णय से पूर्व मुकदमा वापस लेने पर या निर्णय में न्यायालय का पंचमांश मत भी वादी के पक्ष में न होने पर उसे 100 द्राख्म जुर्माना देना होता था और वह भविष्य में ऐसे मुकदमे लाने का अधिकार खो बैठता था।
प्रशासकीय पदों में सबसे अधिक महत्वपूर्ण सेनानायक (स्त्रातेगी) का पद था जिनके लिए दसो क्स्लेइथीनियन वर्गो के आधार पर 10 सदस्यों के एक मंडल (बोर्ड) की स्थापना की गई थी। सेनानायकों का विशिष्ट अधिकार था सभा के विशेष अधिवेशन बुला सकना। सैन्य आयव्ययक (बजट) संबंधी, वित्त के, सैन्य संचालन के, तथा सैन्य नियमों के उल्लंघन पर दंड देने के अधिकारों के अतिरिक्त संधियों को लागू करने की जिम्मेदारी भी उनकी थी। इस प्रकार सेनानायक एक साथ युद्धनेता, विदेशमंत्री तथा वित्तमंत्री होते थे। ई.पू. चौथी शताब्दी में मंडल के सदस्यों में कार्यविभाजन कर दिया गया जिससे प्रत्येक को उसकी योग्यता के अनुसार कार्य सौंपा जाने लगा। सेनानायकों के अतिरिक्त एथीना की मूर्ति तथा अन्य बहुमूल्य धर्मिक उपादानों के कोषाध्यक्ष, सार्वजनिक ठेकों के आयुक्त, राजकीय वित्त के संग्राहक के पद थे। प्रत्येक पद के लिए लाटरी द्वारा 10 सदस्य चुने जाते थे।
डी॰ वी॰ सदानन्द गौड़ा
डी॰ वी॰ सदानंद गौड़ा भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के उड्डुपी चिकमंगलूर चुनाव क्षेत्र से १५ वीं लोकसभा के लिए सदस्य निर्वाचित हुए हैं।
राजेश बुधिया
राजेश बुधिया 	कीनिया	के राष्ट्रिय	क्रिकेट दल का एक	सदस्य है।
सेरा पाखुडी, कर्णप्रयाग तहसील
सेरा पाखुडी, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
पाप को जला कर राख कर दूँगा (1988 फ़िल्म)
पाप को जला कर राख कर दूँगा 1988 में बनी हिन्दी भाषा की फ़िल्म है।
जैसरी बीघा
जैसरी बीघा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
नौरंगपुर नगरिया गाँव, तिरवा (कन्नौज)
नौरंगपुर नगरिया तिरवा, कन्नौज, उत्तर प्रदेश स्थित एक गाँव है।
ब्राज़ील एनिमाडो
ब्राज़ील एनिमाडो (Brasil Animado) एक 2011 ब्राज़ीलियाई एनिमेटेड कॉमेडी फिल्म है। यह फिल्म टेलीइमेज, ग्लोबो फिल्म्स और 3डी कासाब्लांका द्वारा बनाया गई है, और इमेजम फिल्म्स द्वारा वितरित की गई है। फिल्म मारियाना कैल्टाबियानो द्वारा निर्देशित और लिखी गई है।
नाटा गुल्ली, द्वाराहाट तहसील
नाटा गुल्ली, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
खुशखेड़ा
खुशखेड़ा (Khushkhera) भारत के राजस्थान राज्य के अलवर ज़िले की तिजारा तहसील में स्थित एक गाँव है। इसे राजस्थान सरकार ने एक औद्योगिक क्षेत्र के रूप में विकसित करा है।
दीपेंद्र सिंह ऐरी
दीपेंद्र सिंह ऐरी (दिपेन्द्र सिंह ऐरी; जन्म 24 जनवरी 2000) एक नेपाली क्रिकेटर हैं। अगस्त 2018 में, वह नीदरलैंड के खिलाफ नेपाल के पहले वनडे इंटरनेशनल (वनडे) मैच में खेलने वाले ग्यारह क्रिकेटरों में से एक था। सितंबर 2019 में, उन्हें नेपाल की ट्वेंटी 20 अंतर्राष्ट्रीय (टी20ई) टीम के उप-कप्तान के रूप में नियुक्त किया गया।
चिंतपूर्णी विधानसभा निर्वाचन क्षेत्र, हिमाचल प्रदेश
चिंतपूर्णी विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। उना जिले में स्थित यह निर्वाचन क्षेत्र अनुसूचित जाति के लिए आरक्षित है। 2012 में इस क्षेत्र में कुल 71,244 मतदाता थे।
विधायक
2012 के विधानसभा चुनाव में कुलदीप कुमार इस क्षेत्र के विधायक चुने गए।
कालक्रम
स्कंद उपनिषद
स्कंद उपनिषद या स्कंदोपनिषद ( : स्कंदोपनिषद्
) हिंदू धर्म के 108 उपनिषदों में से एक है, जो संस्कृत में लिखा गया है। इसे एक सामान्य (सामान्य) उपनिषद के रूप में वर्गीकृत किया गया है और यह कृष्ण यजुर्वेद से जुड़ा है, इसके तहत 32 सूचीबद्ध उपनिषदों में से एक है।
उपनिषद को युद्ध के हिंदू देवता और शिव के पुत्र कार्तिकेय (स्कंद) द्वारा पहले व्यक्ति में बताया गया है। जबकि उपनिषद में कहा गया है कि स्कंद परम वास्तविकता है जिसे ब्रह्म कहा जाता है, उन्हें पाठ द्वारा चेतना, आत्मान (आत्मा, आत्म), और शिव के रूप में भी वर्णित किया गया है।
अंतर्वस्तु
स्कंद उपनिषद युद्ध के हिंदू देवता और शिव के पुत्र कार्तिकेय (स्कंद) की आवाज में लिखा गया है। उपनिषद का वर्णन 15 श्लोकों या छंदों में किया गया है। स्कंद अपने पिता शिव को महान भगवान (महादेव) के रूप में संबोधित करते हैं और कहते हैं कि वह शिव की कृपा के कारण एक श्रेष्ठ व्यक्ति हैं। वह खुद को विज्ञान (ज्ञान) और खुद शिव घोषित करता है। आंतरिक अंग सत्य को छुपाते हैं और उनके विनाश के बाद, भगवान विष्णु संवित (चेतना या ज्ञान) से निकलते हैं। स्कंद खुद को अजन्मा और संवित का हिस्सा घोषित करता है। आत्मा (आत्मा) को छोड़कर सभी जड़ पदार्थ विध्वंसक हैं। "अविनाशी" ( अच्युता, विष्णु का एक नाम) जो चेतना और जड़ता के बीच अंतर करता है, ज्ञान (ज्ञान), शिव, विष्णु, परमेश्वर (सर्वोच्च भगवान), रोशनी का प्रकाश और सर्वोच्च ब्राह्मण (पूर्ण वास्तविकता) के साथ पहचाना जाता है। स्कंद घोषणा करता है कि वह ब्राह्मण है। वह कहता है कि वह अविनाशी है।
स्कंद कहते हैं कि जीव (जीव) शिव है। जैसे छिलने से पहले धान है और छिलने के बाद दाना चावल है, वैसे ही कर्म से बंधा हुआ जीव है और कर्म से मुक्त होने पर शिव बन जाता है। स्कंद तब शिव का सम्मान करता है, जो विष्णु और विष्णु का एक रूप है, जो शिव का एक रूप है। इसके अलावा, विष्णु को शिव के हृदय में और इसके विपरीत कहा जाता है। शिव और विष्णु एक ही हैं।
स्कंद उपनिषद आगे शरीर की तुलना मंदिर और जीव (जीवन-शक्ति) की तुलना शिव से करता है। जैसे पुराने फूलों के प्रसाद को मंदिर से दूर फेंक दिया जाता है, वैसे ही अज्ञान (अज्ञानता, ज्ञान की अनुपस्थिति) को शरीर से बाहर निकाल देना चाहिए। भगवान को इस विचार से पूजा जाना चाहिए कि एक उनके समान है, जो कि ज्ञान है। ध्यान (मध्यस्थता) वस्तुओं के मन से छुटकारा पाने के लिए होना चाहिए। नहाने से मन का मैल दूर होता है। स्वच्छता इंद्रियों पर नियंत्रण है। ब्राह्मण के पेय का सेवन करना चाहिए। व्यक्ति को भिक्षा पर और एकांत स्थान पर रहना चाहिए और आत्मा और ब्रह्म के अद्वैत को महसूस करना चाहिए। इस प्रकार, एक मुक्ति ( मोक्ष ) प्राप्त करता है।
पहले व्यक्ति में एक प्रार्थना अनुसरण करती है। समृद्धि और दीर्घायु की कामना करते हुए सर्वोच्च प्रकाश को प्रणाम किया जाता है। विष्णु को नरसिंह और शिव को महादेव के रूप में संबोधित किया गया है। भजन घोषणा करता है कि उनकी कृपा से, लोगों को अतुलनीय ब्रह्म का एहसास होता है, जो विचारों से परे है, अव्यक्त और अनंत और अविनाशी है, लेकिन देवताओं, ब्रह्मा, विष्णु और शिव का रूप लेता है। स्कंद उपनिषद भजन के साथ समाप्त होता है:
यह भजन ऋग्वेद से उत्पन्न होता है और अरुणेय उपनिषद, नृसिंह तपनीय उपनिषद, वासुदेव उपनिषद और मुक्तिका उपनिषद जैसे अन्य उपनिषद ग्रंथों में प्रकट होता है।
टीका
स्कंद उपनिषद के दो सूत्र: "शिव जीव हैं" और "शरीर को मंदिर कहा जाता है" को बार-बार उद्धृत किया जाता है। अरबिंदो ने उनकी व्याख्या यह बताने के लिए की कि किसी व्यक्ति के भीतर अव्यक्त आत्मा को शिव, यानी ब्रह्म के साथ एकजुट होना चाहिए।
पाठ में क्रमशः वैष्णववाद और शैववाद के प्रतिद्वंद्वी हिंदू संप्रदायों के देवताओं, विष्णु और शिव की एकता और समानता पर भी जोर दिया गया है। दो देवताओं की इस पहचान को विष्णु और शिव के संयुक्त रूप हरिहर के प्रतीक के समान युद्धरत संप्रदायों के समन्वय का प्रयास कहा जाता है।
कुकस
कुकस (Kukas) भारत के राजस्थान राज्य के जयपुर ज़िले में स्थित एक नगर व नगरपालिका है।
विवरण
यह जयपुर के निकट स्थित औद्यौगिक कस्बा है। यह आमेर के किले से लगभग 10 किमी दूर है। कुकस में रिको औद्योगिक क्षेत्र के विकास के कारण क्षेत्र का विकास आरम्भ हो गया जिससे महाविद्यालयों और वाणिज्यिक क्षेत्रों का विकास औद्योगिक पार्क में होने लगा। कुकस दिल्ली राष्ट्रीय राजमार्ग पर स्थित है।
महाविद्यालय
रिको (RIICO) की उन्नति ने यहाँ कई महाविद्यालयों के विकास में सहायता मिली:
परिवहन
यहाँ पर पहुँचने के सिमित साधन यातायात साधन हैं। सरकारी बस सेवा की सहायता से सिन्धी कैम्प से जयपुर बस स्टैण्ड और बड़ी चौपड़ बस स्टोप तक पहुँचा जा सकता है।
सैंज, कर्णप्रयाग तहसील
सैंज, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
त्रिवेणी कार्यक्रम
त्रिवेणी विविध भारती का बहुत पुराना कार्यक्रम नहीं है और न ही नया-नवेला है। छोटे से इस कार्यक्रम की जिसने भी कल्पना की वो वाकई तारीफ़ के काबिल है।
यथा नाम तथा गुण है इस कार्यक्रम के। शायद पूरे पन्द्रह मिनट का भी नहीं है यह कार्यक्रम पर है गागर में सागर। वैसे भी विविध भारती की सुबह की सभा में विशुद्ध भारतीय संस्कृति झलकती है। वन्देमातरम के बाद मंगल ध्वनि फिर भक्ति गीत जिसके बाद देश भक्ति गीत फिर पुराने गीत जो जिसके बाद शास्त्रीय संगीत और उसके बाद त्रिवेणी।
विषय
विषय ज़रूरी नहीं कि भारी भरकम हो। टेलीफ़ोन भी विषय हो सकता है तो डाक भी। बड़े विषयों की तो बात ही क्या है ज़िन्दगी का हर फ़लहफ़ा समेट लेते हैं। थोड़े से अर्थ पूर्ण शब्दों में बात कही और तीन गीत सुनवा दिए।
गीत पूरे तो नहीं सुनवाए जाते पर बहुत ही अर्थपूर्ण संकेत धुन शुरू में ज़रूर बजती है जिसे सुन कर ऐसा लगता है जैसे नदी की धाराएँ कलकल कर रही हो और अक्सर इस धुन के बाद ही उदघोषक कह देते हैं आज त्रिवेणी की धाराएँ मिल रही है … विषय पर।
प्रसारण समय
पहले यह कार्यक्रम दुबारा दोपहर में मन चाहे गीत से पहले भी प्रसारित होता था पर अब दुबारा प्रसारण बन्द कर दिया गया है। अब केवल एक ही बार सवेरे पौने आठ बजे संगीत सरिता के बाद प्रसारित होता है। रोज़ सुनने से कोई एक ख़ास बात जीवन में ज़रूर सीख लेते हैं। अच्छा लगता है इस शिक्षाप्रद कार्यक्रम को सुनना हालांकि इसमें विषय के अनुसार नए गाने भी शामिल रहते हैं पर वो भी विषय के अनुसार होने से अच्छे लगते हैं।
दिनशाह ईरानी
दिनशाह ईरानी एक भारतीय वकील थे जिन्होंने ईरान और भारत में ईरानियों के लिए संघर्ष किया।
जोंधि
जोंधि भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
सिल्चर लोक सभा निर्वाचन क्षेत्र
सिल्चर लोक सभा निर्वाचन क्षेत्र भारत के असम राज्य का एक लोक सभा निर्वाचन क्षेत्र है।
विधानसभा क्षेत्र
सिलचर लोकसभा क्षेत्र निम्नलिखित विधानसभा क्षेत्रों से बना है:
==सांसद सदस्य ==
पट्टी गाँव, तिरवा (कन्नौज)
पट्टी तिरवा, कन्नौज, उत्तर प्रदेश स्थित एक गाँव है।
ताकतवर (1989 फ़िल्म)
ताकतवर 1989 में बनी हिन्दी भाषा की फिल्म है।
शेनयांग जे-15
शेनयांग जे-15 (Shenyang J-15) फ्लाइंग शार्क के रूप में भी जाना जाता है शेनयांग एयरक्राफ्ट कॉरपोरेशन और चीनी नोसेना के विमान वाहक के लिए 601 संस्थान द्वारा विकसित एक सिंगल-सीट, दो जेट इंजिन, सभी मौसम, कैरियर-आधारित वाला लड़ाकू विमान हैं। शुरू में अफवाहो ने दावा किया गया कि विमान एक अर्ध-स्टैल्थ वाला संस्करण होगा लेकिन बाद में रिपोर्टों से पता चलता है कि यह विमान सोवियत डिजाइन वाले सुखोई एसयू-33 पर आधारित है और यह घरेलू तौर पर निर्मित रडार, इंजन और हथियारों से सुसज्जित है। 2001 में सुखोई सु-33 के अधूरे टी-10के-3 प्रोटोटाइप को यूक्रेन से अधिग्रहण कर लिया गया था और कहा जाता है कि इसके तुरंत बाद जे-15 के विकास का बड़े पैमाने पर अध्ययन किया गया।  जे-15 संरचनात्मक रूप से सुखोई सु-33 पर आधारित है। स्वदेशी लड़ाकू विमान जे-11बी कार्यक्रम चीनी प्रौद्योगिकियों के साथ-साथ एवियोनिक्स का भी प्रदर्शन करता है कि किस तरह चीन ने जे-11बी कार्यक्रम के आधार पर शेनयांग जे-15 का निर्माण किया है।
विकास
चीन ने कई अवसरों पर रूस से सुखोई सु-33 को खरीदने की मांग की है मार्च 2009 के अंत तक एक असफल और प्रस्ताव बनाया गया था। लेकिन 2006 में बातचीत बिलकुल बंद जब रूस को यह पता चला कि चीन ने सुखोई सु-27 एसके के आधार पर संशोधित संस्करण  शेनयांग जे-11 बी  को विकसित किया है जो बौद्धिक संपदा समझौतों का उल्लंघन था।
जे-15 कार्यक्रम आधिकारिक तौर पर 2006 में शुरू हुआ था। जे-15 का सामान्य डिजाइनर सन कॉंग (孙 聪) है। जे-15 के डिप्टी जनरल डिजाइनर वैंग योंगकिंग (王永庆) हैं।
पहले जे-15 प्रोटोटाइप 31 ने अगस्त 2009 को अपनी पहली उड़ान भरी। माना जाता है कि इसमे रूसी द्वारा आपूर्ति किया गया एएल-31 टर्बोफैन इंजन का उपयोग किया गया था। वीडियो और उड़ान की तस्वीरें जुलाई 2010 में रिलीज़ हुईं, जो शेनयांग जे-15 के एयरफ्रेम डिजाइन को सुखोई सु-27 के रूप में दिखा रहे थे। जुलाई 2011 में, यह सूचित किया गया कि एफडब्ल्यूएस-10एच टर्बोफैन इंजन को जे-15 लड़ाकू विमान के लिए चुना गया है जो कि पुराने एफओडब्ल्यूएस-10 टर्बोफैन इंजन के 12,500 किग्रा की तुलना में टेकऑफ जोर बढ़ाकर को 12,800 किलोग्राम तक ले जाता है। कैरियर-आधारित लड़ाकू की आवश्यकता के लिए इसे बेहतर अनुकूल बनाने के लिए अन्य सुधार भी किए गए थे। 6 मई 2010 को, विमान ने नकली स्की-कूद से अपनी पहली टेकऑफ़ का आयोजन किया।
दो सीट वाले संस्करण ने 4 नवंबर 2012 को अपनी पहली उड़ान की।
ध्वेती, नैनीताल तहसील
ध्वेती, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
सुखजिंदर सिंह रंधावा
सुखजिंदर सिंह रंधावा (जन्म: 1 फरवरी 1959) एक भारतीय राजनीतिज्ञ हैं जो पंजाब के उप मुख्यमंत्री थे । वह भारतीय राष्ट्रीय कांग्रेस के सदस्य और पंजाब विधान सभा के विधायक भी हैं और डेरा बाबा नानक का प्रतिनिधित्व करते हैं।
जोगिया
जोगिया में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
क्वेटा ग्लैडिएटर्स
टीम के प्रमुख रन-स्कोरर शेन वॉटसन हैं जबकि अग्रणी विकेट लेने वाले मोहम्मद नवाज हैं।
सौंणा, कर्णप्रयाग तहसील
सौंणा, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
फिरोज़पुर झिरका
इतिहास
चौधरी मोहम्मद हयात खान नंबरदार और उनके भाई चौधरी बुरकत उल्लाह खान खानजादा फिरोजपुर झिरका में जमींदार थे। अबू मोहम्मद ने मखदूम ताहिर (झिमरावत से) को बड़ी संपत्ति (रियासत) में बदल दिया। फ़िरोज़पुर झिरका से काज़ी ग़ुलाम मुस्तफ़ा, और जिन्हें बहादुर शाह प्रथम द्वारा सम्मानित किया गया था, इन दोनों के करीबी रिश्तेदार थे और उनकी शादी क़ाज़ी सैयद रफ़ी मोहम्मद की बेटी बीबी रस्ति (निधन धू अल-क्यूइदाह 1147 एएच (1734 ईस्वी)) से हुई थी। ।
खान ज़मान खान अली असगर, जिन्होंने फ़िरोज़पुर झिरका किले का निर्माण किया था, दिल्ली के मुगल बादशाह फर्रुखसियर का दरबारी था। वह बीबी रस्मी और नवाब कर तालाब खान काजी गुलाम मुस्तफा के बेटे थे। वह पं। हजारी मनसबदार अमीर (5000 घोड़ों के प्रभारी अधिकारी का एक सैन्य पद के साथ एक दरबारी) था और पहले मोअज्जम अबद (सरगोधा) में फौजदार के रूप में तैनात था, बाद में खमत दरोगी टोपखाना (शस्त्रागार आर्मरी (सैन्य) के प्रभारी) के रूप में ) मुल्तान में; अज़ीमाबाद (पटना) में नायब सूबेदार, और फ़र्रुख़सियार से मुहम्मद शाह के शासनकाल के दौरान अवध में सुबाहदार। [१] उनकी मृत्यु शाहजहाँबाद (दिल्ली) में 4 धू अल हिजाह 1155 एएच (1742 सीई) में हुई। फिरोजपुर झिरका के रहने वाले हसन मोहम्मद इस्लाम खान वी के बेटे नाज़िम खान भी क़ाज़ी ग़ुलाम मुस्तफ़ा के करीबी रिश्तेदार थे।
1857 के विद्रोह के बाद 1858 में ब्रिटिश राज द्वारा इस रियासत को समाप्त कर दिया गया था।
छोटा बलूचिस्तान
1828 ई की "द इम्पीरियल गज़ेटियर ऑफ़ इंडिया ऑफ़ ईस्ट इंडिया कंपनी" इस क्षेत्र को "लेस बलूचिस्तान" (छोटा बलोचिस्तान) के रूप में संदर्भित करती है। लोधी काल के दौरान, बलोचिस्तान के लोगों के आगमन का एक संभावित संदर्भ जो लोधी काल से फिरोजपुर झिरका क्षेत्र के शासक रहे होंगे। उन्होंने संभावित रूप से ताओउ मकबरे को क्रमिक राजवंशों को जटिल बनाने का काम किया। लार्प्स कब्र एक बलोच की है। फिरोजपुर झिरका के नवाब समसुद्दीन और करीम खां मेव को अग्रेंज अफसर विलियम फ्रेजर के कत्ल के जुर्म मे फांसी दी गई थी!
अर्देशिर ईरानी
अर्देशिर ईरानी  (5 दिसम्बर 1886;– 14 अक्टूबर 1969); बॉलीवुड की प्रथम ध्वनि चलचित्र आलम आरा के निर्देशक थे।
व्यक्तिगत जीवन
आर्देशिर ईरानी का जन्म एक पारसी परिवार में हुआ था। महाराष्ट्र के पुणे में 5 दिसंबर, 1886 को एक पारसी परिवार में जन्मे आर्देशिर ईरानी ने प्रारंभिक शिक्षा के बाद मुंबई के जे.जे.आर्ट स्कूल में कला का अध्ययन किया। इसके बाद वह बतौर अध्यापक काम करने लगे। बाद में उन्होंने केरोसीन इंस्पेक्टर के रूप में भी कुछ दिन काम किया। यह नौकरी छोड़कर वह पिता के वाद्य यंत्रों के व्यवसाय में हाथ बंटाने लगे।
इस सिलेसिले में उनका संपर्क कई विदेशी कंपनियों से हुआ और जल्द ही वह विदेशी फिल्मों का आयात करके उन्हें प्रदर्शित करने लगे। इसी दौरान उनके काम से खुश होकर अमरीकी यूनीवर्सल कंपनी ने उन्हें पश्चिम भारत में अपना वितरक नियुक्त किया। कुछ समय के बाद ईरानी ने महसूस किया कि फिल्मी दुनिया में जगह बनाने के लिए खुद का स्टूडियो होना चाहिए। वर्ष 1914 में उन्होंने मैजेस्टिक और अलेक्जेंडर थियेटर खरीदे।
वर्ष 1920 में उन्होंने अपनी पहली मूक फिल्म 'नल दमयंती' का निर्माण किया। इसी दौरान उनकी मुलाकात दादा साहब फाल्के की कंपनी 'हिंदुस्तान फिल्म्स' के पूर्व प्रबंधक भोगी लाल दवे से हुई। उन्होंने फिर उनके साथ मिलकर 'स्टार फिल्म्स' की स्थापना की। स्टार फिल्म्स के बैनर तले सबसे पहले उन्होंने फिल्म 'वीर अभिमन्यु' का निर्माण किया। फिल्म के निर्माण में उस जमाने में लगभग 10000 रुपए खर्च हुए। स्टार फिल्म्स के बैनर तले 17 फिल्मों का निर्माण करने के बाद आर्देशिर ईरानी और भोगीलाल दवे ने एक साथ काम करना बंद कर दिया।
वर्ष 1924 में आर्देशिर ईरानी ने मैजेस्टिक फिल्मस की स्थापना की। मैजेस्टिक फिल्मस के बैनर तले उन्होंने बी.पी.मिश्रा और नवल गांधी को बतौर निर्देशक काम करने का मौका दिया। स्टार फिल्म्स के रहते हुए जिस तरह उन्होंने मैजेस्टिक फिल्म्स की स्थापना की और दोनों का कार्य विभाजन किया, उससे यह स्पष्ट हो गया कि दोनों बैनरों का निर्माण उन्होंने अपनी कंपनी की संख्या बढ़ाने के लिए नहीं किया था, बल्कि किसी खास उदेश्य से किया था।
स्टार फिल्म्स के बैनर तले जहां उन्होंने पौराणिक और धार्मिक फिल्मों का निर्माण किया, वही मैजेस्टिक फिल्म्स के बैनर तले उन्होंने हॉलीवुड की शैली में ऐतिहासिक फिल्मों का निर्माण किया। मैजेस्टिक फिल्म्स के बैनर तले उन्होंने 15 फिल्मों का निर्माण किया, लेकिन बाद में कुछ कारणों से उन्होंने यह कंपनी भी बंद करनी पड़ी।
मेलूर
मेलूर (Melur) भारत के तमिल नाडु राज्य के मदुरई ज़िले में स्थित एक नगर है। यह शहर हल और अन्य लौह उपकरणों के निर्माण के लिए प्रसिद्ध है।
गाँव
नगला गंगाधर भदाया जो कि रैपुरा जाट फरह जिला मथुरा उ. प्र. में पड़ता है यहाँ पर पंडिनिया और पंडा नाम की जाति मिलती थी जो कि वह बहुत ही प्रसिद्ध थी पंडिनिया सबकी सहायता करती थी वह प्यासे को पानी पिलाती थी, प्रत्येक मंदिर के पुजारियों की तन मन से खूब सेवा करती थी, फिर एक दिन उसके पति ने उसके रात के खाने में कुछ मिला दिया अगले दिन सुबह उसकी जीभ नीली पड़ गयी थी, कुछ देर बाद उसने दुनिया को अलविदा कह दिया, उसका पति बहुत निर्दयी था, भदाया में यमुना किनारे एक भगवान भोले नाथ जी का विशाल मंदिर है, बहुत दूर दराज के लोग उस मंदिर में दर्शन करने आते हैं, यहाँ की प्रमुख खेती गेहूँ जौ बाजरा सरसों आलू,मटर,दालें,तिलहन,ज्वार,कपास,धान इत्यादि की खूब खेती की जाती है
न्यूज़ीलैण्ड हस्ताक्षर भाषा
न्यूज़ीलैण्ड हस्ताक्षर भाषा (Te Reo Rotarota) न्यूज़ीलैण्ड के श्रवण बाधित लोगों की प्रमुख भाषा है। इसे अंग्रेजी तथा माओरी के साथ अप्रैल २००६ में आधिकारिक भाषा के रूप में मान्यता मिली। हालाँकि इस भाषा का प्रयोग न्यायालय की सुनवाई के दौरान नहीं होता है।
न्यूज़ीलैण्ड हस्ताक्षर भाषा की जड़ें ब्रिटिश हस्ताक्षर भाषा (BSL) में हैं जो कि ब्रिटिश ऑस्ट्रेलिया तथा न्यूज़ीलैण्ड हस्ताक्षर भाषा (BANZSL) की एक बोली के रूप में माना जा सकता है। ब्रिटिश हस्ताक्षर भाषा तथा न्यूज़ीलैण्ड हस्ताक्षर भाषा में ६२.५% समानता पाई जाती है तथा ३३% इसके चिह्न अमेरिकी हस्ताक्षर भाषा में पाए जाते है।
पपरौली गाँव, तिरवा (कन्नौज)
पपरौली तिरवा, कन्नौज, उत्तर प्रदेश स्थित एक गाँव है।
न्यूज़ीलैण्ड हस्ताक्षर भाषा
अन्य हस्ताक्षर भाषाओँ की तरह यह भी श्रवण बाधित लोगों के लिये ही बनायी गयी है।
हिंदी साहित्यकार
इस सूची में अन्य भाषाओं में लिखनेवाले वे साहित्यकार भी सम्मिलित हैं जिनकी पुस्तकों का हिंदी में अनुवाद हो चुका है।
जनक पाल्टा मैकगिलिगन
डॉ श्रीमती जनक पलटा मगिलिगन एक भारतीय सामाजिक कार्यकर्ता हैं। वह इंदौर जिले के सनावदिया गाँव में स्थित 'जिम्मी मगिलिगन सेंटर फॉर सस्टेनेबल डेवलपमेंट' की संस्थापिका व निदेशिका है, जो कि गैर सरकारी संगठन है। वह ग्रामीण महिलाओं के बारली विकास संस्थान के पूर्व निदेशक भी है।, स्त्री-पुरुष की समानता जैसी बहाई शिक्षाओं का प्रसार और महिला सशक्तिकरण करना उनका जीवन लक्ष्य है।
जनक पलटा मगिलिगन का जन्म पंजाबी परिवार में हुआ था। उन्होंने मास्टर डिग्री (एमए) अंग्रेजी साहित्य में और राजनीति विज्ञान में किया। राजनीतिक विज्ञान  में एमफिल की और "जनजातीय और ग्रामीण महिलाओं के प्रशिक्षण के माध्यम से  अक्षय विकास में डॉक्टरेट की डिग्री (पीएचडी) प्राप्त की। उन्होनेने 26 वर्षों तक बरली ग्रामीण महिला विकास संस्थान के निदेशक के रूप में सेवा दी और इसी बरली संस्थान के निदेशक मंडल के संस्थापक निदेशक हैं और संस्थान के बोर्ड  पिछले 32 वर्षों  में सदस्य के रूप में सेवारत है। वे बहाई हैं और बहाई धर्म की शिक्षाओं जैसे ईश्वर एक है, सभी धर्मों का स्रोत एक है, विश्व शांति और विश्व एकता के लिए कार्य कर रही हैं।
सम्मान एवं पुरस्कार
उन्हें मध्यप्रदेश सरकार की ओर से मध्यप्रदेश गौरव सम्मान से सम्मानित किया गया है।
निसनी, पिथौरागढ (सदर) तहसील
निसनी, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
संगरूर लोक सभा निर्वाचन क्षेत्र
संगरूर लोक सभा निर्वाचन क्षेत्र भारत के पंजाब राज्य का एक लोक सभा निर्वाचन क्षेत्र है।
राजस्थानी लोग
राजस्थानी लोग भारत के राजस्थान ("राजाओं की भूमि" ) क्षेत्र के मूल निवासियों को कहा जाता है। यद्दपि राजस्थानी लोगों की विभिन्न उपजातियां पायी जाती है लेकिन भारतीय उपमहाद्वीप के सभी क्षेत्रों में राजस्थानी लोगों को मारवाड़ी ("राजस्थान के मारवाड़ क्षेत्र के लोग") के नाम से जाना जाता है। उनकी भाषा राजस्थानी मारवाड़ी
को पश्चिमी राजस्थान के भू भाग में स्थानीय लोगों द्वारा बोली जाती है।
इंस्पैक्टर ईगल कार्यक्रम
इंस्पेक्टर ईगल रात में हवामहल के बाद साढे नौ बजे प्रसारित होता। रहस्य और रोमांच से भरपूर किसी अपराध का पर्दाफ़ाश करती हर सप्ताह एक अलग कहानी होती इस साप्ताहिक कार्यक्रम में।
आज दूरदर्शन हो या कोई निजि चैनल कोई न कोई धारावाहिक प्रायोजित कार्यक्रम चलता ही रहता है। कुछ कहानियां वर्षों तक खींची जाती है तो कुछ धारावाहिकों में हर अंक में एक नई कहानी होती है। विषय भी अलग-अलग है या कहें सभी विषय है - सामाजिक समस्याओं से लेकर, गाने बजाने से लेकर भूत चुड़ैल और जासूसी कारनामों तक।
एक ही समय पर एक ही विषय पर कुछ मसालेदार परोसा जाता है और परोसने वाले होते है उन उत्पादों की कंपनी वाले जिन्हें बिक्री बढानी है। अब ये सोचने वाली बात है कि इसकी जड़े पीछे कहां तक है। ऐसा सबसे पहला कार्यक्रम है - इंस्पेक्टर ईगल।
वैसे तो प्रायोजित कार्यक्रमों से श्रोताओं का परिचय रेडियो सिलोन ने कराया लेकिन वहां गाने जैसे बिनाका गीत माला, चुटकुले शायरी जैसे मराठा दरबार की महकती बातें, रोचक सवाल जवाब जैसे जौहर के जवाब या एस कुमार्स का फ़िल्मी मुकदमा जैसे कार्यक्रम थे। लेकिन नाटक के रूप में प्रायोजित धारावाहिक जो आज निजि चैनेलों के कारण हमारे जीवन का अंग बन चुके है, पहली बार शायद विविध भारती का इंस्पेक्टर ईगल ही था।
इसमें मुख्य पात्र दो थे - एक इंस्पेक्टर ईगल और दूसरा हवालदार नायक। ईगल फ्लास्क बनाने वाली कंपनी ने इसे प्रायोजित किया था इसीलिए इंस्पेक्टर का नाम ईगल रहा। कहानी की मांग के अनुसार अन्य पात्र भी होते।
हर सप्ताह एक रोचक किस्से को नाटक में ढाल कर पेश किया गया। आज तो एक भी किस्सा याद नहीं लेकिन याद है तो हवालदार नायक की वो अदभुत हंसी जो खीं खीं खीं से शुरू होती और लंबी खिंचती जिसके बीच में हिच्चचच भी होता। फिर इंस्पेक्टर ईगल की ज़ोरदार आवाज़ आती - हवालदार नायक और हवालदार नायक का खिसियाना जवाब सॉरी सर
हवालदार नायक बने थे युनूस परवेज़ जो फ़िल्मों में चरित्र भूमिकाएं करते थे। इंस्पेक्टर ईगल की भूमिका शायद धीरज कुमार ने की थी जो टेलिविजन धारावाहिक बनाते है। Inspector Eagle was played by pandit Vinod Sharma
जोग्री
जोग्री में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
गोगामेड़ी
गोगामेड़ी (Gogamedi) भारत के राजस्थान राज्य के हनुमानगढ़ ज़िले में स्थित एक गाँव है।
मेला
गोगामेड़ी में भाद्रपद माह के कृष्णपक्ष की नवमी को गोगाजी देवता का मेला लगता है। यहा राजस्थान, हरियाणा, उत्तरप्रदेश, उत्तराखंड, बिहार से लाखों श्रद्धालु आते है । इस मेले की खास बात यह है कि यहाँ सभी धर्मों के लोग अपनी आस्था प्रकट करते है। गोगादेव गुरुभक्त, वीर योद्ध ओ‍र प्रतापी राजा थे गुरु गोरखनाथ के परमशिष्य थे जिनकि याद में ये मेला लगता है। गौरतलब है कि गुरु गोरखनाथ जी ने यहाँ 12 वर्ष तपस्या की थी। यहां धुने पर भी लोग माथा टेकते है और मन्नत मांगते है।
उत्तर प्रदेश राज्य राजमार्ग १८
उत्तर प्रदेश राज्य राजमार्ग १८ भारत के उत्तर प्रदेश राज्य का एक राज्य राजमार्ग है। १७२.६६ किलोमीटर लम्बा यह राजमार्ग मेरठ से शुरू होकर बदायूं तक जाता है। इसे मेरठ-बदायूं मार्ग भी कहा जाता है। यह मेरठ, ग़ाज़ियाबाद, बुलन्दशहर और बाग़पत जिलों से होकर गुजरता है।
जामवा रामगढ़
जामवा रामगढ़ जिसे रामगढ़ भी कहते हैं, जयपुर जिला का एक कस्बा है। यह राज्य राजमार्ग संख्या ५५ पर 28 km जयपुर शहर के पूर्वोत्तर दिशा में स्थित है। यहाम कछवाहा राजपूतों की कुलदेवी जमवा माता का मन्दिर स्थित है। इसके अलावा यहा रामगढ़ झील भी है जो अब सूख चली है।
Ankit Jakhar 9509775344
हनी ईरानी
बॉलीवुड की बाल-कलाकार और पटकथा लेखिका। जावेद अख्तर की प्रथम पत्नी।
पबीरा गाँव, तिरवा (कन्नौज)
पबीरा तिरवा, कन्नौज, उत्तर प्रदेश स्थित एक गाँव है।
एमिलियो इन्सोलेरा
एमिलियो इन्सोलेरा एक अभिनेता और निर्माता है, जिसे  साइन जीन: द फर्स्ट डेफ सुपरहीरो (2017) के लिए जाना जाता है। सितंबर 2019 में यह घोषणा की गई कि इनसोलेरा यूनिवर्सल पिक्चर्स जासूसी फिल्म  द 355  में शामिल हो गई है।
पौराणिक कथाएँ
पुराणों में लिखी कथाएँ, पौराणिक कथाएँ कहलाती है
स्यान किशनपुर, कर्णप्रयाग तहसील
स्यान किशनपुर, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
अलेक्स ओबांडा
अलेक्स ओबांडा 	कीनिया	के राष्ट्रिय	 क्रिकेट दल का एक	 सदस्य है।
जोर
जोर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
लीफ बैंक
लीफ बैंक (Leaf Bank) दिल्ली मे स्थित एक पत्तो का बैंक है।
दिल्ली लीफ बैंक में लोग पतझड़ मौसम के गिरे हुए सूखे पत्ते जमा करवाते है, तथा ब्याज के रूप में अगले वर्ष से पत्तो की खाद प्राप्त करते है। पत्तो को जमा करवा कर लोगो को इस बैंक से सर्टिफिकेट भी दिया जाता है, जिसको दिखा कर लोग खाद प्राप्त कर सकते है। यह लीफ बैंक 'द समझ' नामक एन.जी.ओ द्वारा शुरू किया गया है।
प्रक्रिया
पत्तो को बड़ी मात्रा में एकत्र किया जाता है। इन पत्तियों को पानी के माध्यम से गीला करके कुछ दिनों के लिए पॉलिथीन के बैग में भरकर रख दिया जाता है। इसके बाद इन पत्तो पर समय समय पर एन.पी.के. का छिडकाव किया जाता है। धीरे - धीरे पत्ते गल जाते है और कुछ महीने के भीतर खाद बनकर तैयार हो जाती है।
चेन्नई
चेन्नई या चॆन्नै (சென்னை) (पूर्व नाम मद्रास) बंगाल की खाड़ी के कोरोमंडल तट पर स्थित यह दक्षिण भारत के सबसे बड़े सांस्कृतिक, आर्थिक और शैक्षिक केंद्रों में से सबसे प्रमुख है। चेन्नई भारतीय राज्य तमिलनाडु की राजधानी है। 2011 की भारतीय जनगणना (चेन्नई नगर की नई सीमाओं के लिए समायोजित) के अनुसार, यह चौथा सबसे बड़ा नगर है और भारत में चौथा सबसे अधिक आबादी वाला नगरीय ढांचा है। आस-पास के क्षेत्रों के साथ नगर चेन्नई मेट्रोपॉलिटन एरिया है, जो दुनिया की जनसंख्या के अनुसार 36 वां सबसे बड़ा नगरीय क्षेत्र है। [ चेन्नई विदेशी पर्यटकों द्वारा सबसे ज्यादा जाने-माने भारतीय नगरो में से एक है यह वर्ष 2015 के लिए दुनिया में 43 वें सबसे अधिक का दौरा किया गया था। लिविंग सर्वेक्षण की गुणवत्ता ने चेन्नई को भारत में सबसे सुरक्षित नगर के रूप में दर्जा दिया।  चेन्नई भारत में आने वाले 45 प्रतिशत स्वास्थ्य पर्यटकों और 30 से 40 प्रतिशत घरेलू स्वास्थ्य पर्यटकों को आकर्षित करती है। जैसे, इसे "भारत का स्वास्थ्य पूंजी" कहा जाता है एक विकासशील देश में बढ़ते महानगरीय नगर के रूप में, चेन्नई पर्याप्त प्रदूषण और अन्य सैन्य और सामाजिक-आर्थिक समस्याओं का सामना करता है।